Եթե կարճ պատասխանեմ, դրանք հաջողության տարիներ էին: Իհարկե, չեմ համարում, որ 100%-ով հասել ենք մեր առջեւ դրված նպատակներին, եւ դեռ աշխատելու եւ զարգանալու տեղ կա։ Բայց վստահաբար կարող եմ ասել, որ մենք շոշափելի եւ անդառնալի դրական փոփոխություններ ենք բերել հայաստանյան ՄՌՏ ծառայությունների մատուցման ոլորտ` այն բարձրացնելով համաշխարհային մակարդակի եւ զարգացման նոր խթան տալով դրան: Այսուհետ եւս, մենք պատրաստ ենք բարձրորակ, հասանելի եւ մատչելի բժշկա-ախտորոշիչ ծառայություններ մատուցել Հայաստանի բնակիչներին եւ հյուրերին։ Բոլորին առողջություն եմ մաղթում եւ հիշեցնում՝ «առողջությունն ամեն ինչ չէ, բայց ամեն ինչ դառնում է ոչինչ առանց դրա»: Մի ստորադասեք առողջությունը այլ նյութական եւ ոչ նյութական բարիքներին: